Source: https://www.podnikajte.sk/dan-z-prijmov/sadzby-dane-z-prijmov-fyzickych-pravnickych-osob-2019-2020
Timestamp: 2020-07-03 11:09:26+00:00

Document:
Sadzby dane z príjmov fyzických a právnických osôb v roku 2019 a 2020 | Podnikajte.sk
Daň z príjmov fyzických a právnických osôb upravuje zákon č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“).
Pre výpočet dane z príjmov fyzických a právnických osôb v roku 2019 a 2020 potrebujeme spravidla poznať:
výšku základu dane, a
Sadzba dane z príjmov fyzických osôb v roku 2019
Podľa § 15 písm. a) zákona o dani z príjmov sa uplatňuje v roku 2019 nasledovná sadzba dane z príjmov fyzických osôb:
19 % z tej časti základu dane, ktorá nepresiahne 176,8 – násobok sumy platného životného minima vrátane. Sadzba dane z príjmov vo výške 19 % sa teda uplatní na tú časť základu dane, ktorá nepresiahne sumu 36 256,38 € (vrátane), napr. ak bude základ dane z príjmov fyzickej osoby vo výške 20 000 €, použije sa sadzba dane vo výške 19 %.
25 % z tej časti základu dane, ktorá presiahne 176,8 – násobok platného životného minima. Sadzba dane z príjmov vo výške 25 % sa teda uplatní na tú časť základu dane, ktorá presiahne sumu 36 256,38 € (t. j. 36 256,39 € a viac), napr. ak bude základ dane z príjmov fyzickej osoby vo výške 40 000 €, na základ dane vo výške 36 256,38 € sa použije sadzba dane vo výške 19 % a na základ dane vo výške 3 743,62 € (40 000 € - 36 256,38 €) sa použije sadzba dane vo výške 25 %.
Základ dane a osobitný základ dane z príjmov fyzických osôb v roku 2019
Pre výpočet dane z príjmov a použitie správnej sadzby dane z príjmov, potrebujeme poznať základ dane, ktorý zistíme nasledovným súčtom čiastkových základov dane:
čiastkového základu dane z príjmov podľa § 5 – zo závislej činnosti,
čiastkového základu dane z príjmov podľa § 6 – z podnikania, z inej samostatnej zárobkovej činnosti, z prenájmu a z použitia diela a umeleckého výkonu,
čiastkového základu dane z príjmov podľa § 8 – z ostatných príjmov.
Ako môžeme vidieť, do súčtu čiastkových základov dane, nezarátavame čiastkový základ dane z príjmov podľa § 7 – z kapitálového majetku, nakoľko pri príjmoch z kapitálového majetku potrebujeme zistiť osobitný základ dane. Osobitný základ dane z príjmov podľa § 7 podlieha ako sme uviedli 19 % sadzbe dane, a to bez ohľadu na jeho výšku.
To, ako vypočítať jednotlivé čiastkové základy dane a aj osobitný základ dane z príjmov fyzických osôb za rok 2019 nájdete v článku Daň z príjmov fyzických osôb – základ dane a výpočet dane za rok 2019
Sadzba dane z príjmov právnických osôb v roku 2019
Podľa § 15 písm. b) zákona o dani z príjmov sa uplatňuje v roku 2019 sadzba dane z príjmov právnických osôb vo výške 21 %, a to zo základu dane zníženého o daňovú stratu.
Základ dane právnickej osoby sa zisťuje podľa § 17 až § 29 zákona o dani z príjmov, pričom spôsob zisťovania základu dane závisí aj od toho, v akej sústave účtovníctva daná právnická osoba účtuje. Nakoľko:
ak právnická osoba účtuje v sústave jednoduchého účtovníctva, tak pri výpočte základu dane vychádzame z rozdielu medzi príjmami a výdavkami,
ak právnická osoba účtuje v sústave podvojného účtovníctva: pri výpočte základu dane vychádzame z výsledku hospodárenia.
Rozdiel medzi príjmami a výdavkami alebo výsledok hospodárenia sa však nemusí rovnať základu dane, nakoľko sa musí upraviť napr. o tzv. pripočítateľné a odpočítateľné položky, a to podľa § 17 ods. 2 zákona o dani z príjmov.
Zmena sadzby dane z príjmov fyzických osôb a právnických osôb od roku 2020
V roku 2019 bola schválená novela zákona o dani z príjmov s účinnosťou od 1.1.2020, na základe ktorej dochádza k úprave sadzieb dane z príjmov. Táto novela prináša zníženie sadzby dane vybraným fyzickým a právnickým osobám, a to na 15 %.
Znížená 15 % - ná sadzba dane z príjmov sa uplatní prvýkrát za zdaňovacie obdobie začínajúce najskôr 1. januára 2020.
Viac informácií o novele zákona o dani z príjmov od roku 2020, ale aj o zmene sadzby dane z príjmov si môžete prečítať v článku Novela (zmeny) zákona o dani z príjmov od 1.1.2020 a neskôr alebo 15% daň z príjmov pre firmy aj živnostníkov od roku 2020.
Sadzba dane z príjmov fyzických osôb v roku 2020
V roku 2020 sa uplatnia nasledovné sadzby dane z príjmov fyzických osôb, a to zo základu dane zisteného nasledovne :
1. zo základu dane zisteného podľa § 4 ods. 1 písm. a) zákona, t. j. zo súčtu:
čiastkového základu dane z príjmov podľa § 5 – zo závislej činnosti (zníženého o nezdaniteľné časti základu dane),
čiastkového základu dane z príjmov podľa § 6 ods. 3 – z prenájmu nehnuteľností,
čiastkového základu dane z príjmov podľa § 6 ods. 4 – z príjmov z použitia diela a podania umeleckého výkonu,
čiastkového základu dane z príjmov podľa § 8 – z ostatných príjmov,
sa uplatní nasledovná sadzba dane z príjmov:
19 % z tej časti základu dane, ktorá nepresiahne 176,8 – násobok sumy platného životného minima vrátane. Sadzba dane z príjmov vo výške 19 % sa teda uplatní na tú časť základu dane, ktorá nepresiahne sumu 37 163,36 € (vrátane),
25 % z tej časti základu dane, ktorá presiahne 176,8 – násobok platného životného minima. Sadzba dane z príjmov vo výške 25 % sa teda uplatní na tú časť základu dane, ktorá presiahne sumu 37 163,36 € (t. j. 37 163,37 € a viac).
2. zo základu dane zisteného podľa § 4 ods. 1 písm. b) zákona, t. j. z čiastkového základu dane z príjmov podľa § 6 ods. 1 a 2 – z príjmov z podnikania a z inej samostatnej zárobkovej činnosti (zníženého o nezdaniteľné časti základu dane a o daňovú stratu), sa uplatní 15 % - ná sadzba dane z príjmov, ak príjmy (výnosy) za zdaňovacie obdobie podľa § 6 ods. 1 a 2 sú vo výške neprevyšujúcej sumu 100 000 €.
3. zo základu dane zisteného podľa § 4 ods. 1 písm. b) zákona, t. j. z čiastkového základu dane z príjmov podľa § 6 ods. 1 a 2 – z príjmov z podnikania a z inej samostatnej zárobkovej činnosti (zníženého o nezdaniteľné časti základu dane a o daňovú stratu) a v prípade, ak príjmy (výnosy) fyzickej osoby za zdaňovacie obdobie podľa § 6 ods. 1 a 2 sú vo výške prevyšujúcej sumu 100 000 €, uplatní sa táto sadzba dane z príjmov:
Poznámka: ak má fyzická osoba aj príjem zo závislej činnosti – podľa § 5 a aj príjem z podnikania a z inej samostatnej zárobkovej činnosti – podľa § 6 ods. 1 a 2, zníži o nezdaniteľné časti základu dane najskôr čiastkový základ dane podľa § 5.
Príklady na uplatnenie, resp. neuplatnenie zníženej sadzby dane z príjmov fyzickej osoby za rok 2020
Príklad na uplatnenie zníženej sadzby dane z príjmov fyzickej osoby (15 %) za rok 2020
Živnostník František vykáže v daňovom priznaní za rok 2020 čiastkový základ dane z príjmov z podnikania a inej samostatnej zárobkovej činnosti podľa § 6 ods. 1 a 2 znížený o nezdaniteľné časti základu dane vo výške 15 000 €. Jeho príjem zo živnosti za rok 2020 bol vo výške 32 000 €. Akú sadzbu dane z príjmov uplatní v roku 2020?
Nakoľko príjem živnostníka neprevyšuje sumu 100 000 €, pri výpočte dane z príjmov použije sadzbu dane z príjmov 15 %.
Poznámka: v prípade, ak by základ dane Františka presiahol aj 176,8 – násobok platného životného minima, napr. základ dane by bol v výške 39 000 € a jeho príjmy zo živnosti by nepresiahli 100 000 €, použije sa taktiež sadzba dane z príjmov vo výške 15 %.
Príklad na neuplatnenie zníženej sadzby dane z príjmov fyzickej osoby (15 %) za rok 2020
Živnostník Marián vykáže v daňovom priznaní za rok 2020 čiastkový základ dane z príjmov z podnikania a inej samostatnej zárobkovej činnosti podľa § 6 ods. 1 a 2 znížený o nezdaniteľné časti základu dane vo výške 40 000 €. Jeho príjem zo živnosti za rok 2020 bol vo výške 105 000 €. Akú sadzbu dane z príjmov uplatní v roku 2020?
Nakoľko príjem živnostníka prevyšuje sumu 100 000 €, pri výpočte dane z príjmov použije sadzbu dane z príjmov:
vo výške 19 %, na časť základu dane vo výške 37 163,36 €,
vo výške 25 %, na časť základu dane vo výške 2 836,64 € (t. j. 40 000 – 37 163,36).
Sadzba dane z príjmov právnických osôb v roku 2020
15 %, ak príjmy (výnosy) právnickej osoby za zdaňovacie obdobie neprevyšujú sumu 100 000 €,
21 %, ak príjmy (výnosy) právnickej osoby za zdaňovacie obdobie prevyšujú sumu 100 000 €.
Príklady na uplatnenie, resp. neuplatnenie zníženej sadzby dane z príjmov právnickej osoby za rok 2020
Príklad na uplatnenie zníženej sadzby dane z príjmov právnickej osoby (15 %) za rok 2020
Spoločnosť ABCX, s. r. o. vykáže v daňovom priznaní za rok 2020 základ dane 3 200 €. Výnosy tejto spoločnosti za rok 2020 dosiahli sumu 53 000 €. Akú sadzbu dane z príjmov uplatní táto právnická osoba v roku 2020?
Nakoľko príjem spoločnosti neprevyšuje sumu 100 000 €, pri výpočte dane z príjmov použije sadzbu dane z príjmov 15 %.
Príklad na neuplatnenie zníženej sadzby dane z príjmov právnickej osoby (15 %) za rok 2020
Spoločnosť ABCX, s. r. o. vykáže v daňovom priznaní za rok 2020 základ dane 25 000 €. Výnosy tejto spoločnosti za rok 2020 dosiahli sumu 128 000 €. Akú sadzbu dane z príjmov uplatní táto právnická osoba v roku 2020?
Nakoľko príjem spoločnosti prevyšuje sumu 100 000 €, pri výpočte dane z príjmov použije sadzbu dane z príjmov 21 %.
Sadzby dane pre dividendy vyplatené fyzickým a právnickým osobám v roku 2019 a 2020
V prípade, ak je fyzickej alebo právnickej osobe v roku 2019 a 2020 vyplatená dividenda (podiel na zisku), tento príjem sa zdaňuje osobitnou sadzbou dane, a to v závislosti od toho, či ide o dividendu vyplatenú rezidentovi alebo nerezidentovi SR.
Ak je prijímateľom dividendy fyzická osoba, výplata dividendy sa zdaňuje sadzbou dane z príjmov vo výške 7 % alebo 35 %.
Ak je prijímateľom dividendy právnická osoba, výplata dividendy sa v niektorých prípadoch nezdaňuje, nakoľko nie je predmetom dane alebo sa zdaňuje sadzbou dane z príjmov vo výške 35 %.
Viac informácií o zdaňovaní dividend prijatých fyzickými a právnickými osobami nájdete v článku Zdaňovanie dividend v roku 2019 (rozdelenie zisku za rok 2018).

References: § 15
 § 5
 § 6
 § 8
 § 7
 § 7
 § 15
 § 17
 § 29
 § 17
 § 4
 § 5
 § 6
 § 6
 § 8
 § 4
 § 6
 § 6
 § 4
 § 6
 § 6
 § 5
 § 6
 § 5
 § 6
 § 6